title: Smernica Komisie 2005/49/ES z 25. júla 2005, ktorou sa mení a dopĺňa, za účelom prispôsobenia sa technickému pokroku, smernica Rady 72/245/EHS týkajúca sa rádiového odrušenia (elektromagnetickej kompatibility) vozidiel a smernica 70/156/EHS o aproximácii právnych predpisov členských štátov o typovom schvaľovaní motorových vozidiel a ich prípojných vozidiel Text s významom pre EHP

text:
               26.7.2005

               SK

               Úradný vestník Európskej únie

               L 194/12

      SMERNICA KOMISIE 2005/49/ES
   z 25. júla 2005,
   ktorou sa mení a dopĺňa, za účelom prispôsobenia sa technickému pokroku, smernica Rady 72/245/EHS týkajúca sa rádiového odrušenia (elektromagnetickej kompatibility) vozidiel a smernica 70/156/EHS o aproximácii právnych predpisov členských štátov o typovom schvaľovaní motorových vozidiel a ich prípojných vozidiel
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel (1), najmä na jej článok 13 ods. 2,
   so zreteľom na smernicu Rady 72/245/EHS týkajúcu sa rádiového rušenia (elektromagnetická kompatibilita) vozidiel (2), najmä na jej článok 4,
   keďže:

               (1)

               Smernica 72/245/EHS je jednou zo samostatných smerníc postupu typového schvaľovania Spoločenstva zavedeného smernicou 70/156/EHS.

               (2)

               S cieľom zlepšiť bezpečnosť vozidiel podporou rozvoja a rozmiestňovania technológií, ktoré využívajú automobilové radarové zariadenia krátkeho dosahu, Komisia rozhodnutím Komisie 2004/545/ES z 8. júla 2004 týkajúce sa zosúladenia využitia rádiového frekvenčného spektra v pásme 79 GHz pre automobilové radarové zariadenie krátkeho dosahu v Spoločenstve (3) a rozhodnutím Komisie 2005/50/ES zo 17. januára 2005 o zosúladení rádiového frekvenčného spektra v pásme 24 GHz na časovo obmedzené využitie pre automobilové radarové zariadenie krátkeho dosahu na území Spoločenstva (4), zosúladila používanie dvoch pásiem rádiového frekvenčného spektra.

               (3)

               Pásmo rádiového spektra dosahu 79 GHz bolo stanovené ako najvhodnejšie pásmo dlhodobého rozvoja a rozmiestnenia automobilových radarov krátkeho dosahu. Na základe toho rozhodnutie 2004/545/ES určilo a sprístupnilo pásmo rádiového spektra dosahu 79 GHz pre automobilové radarové zariadenia krátkeho dosahu na nerušiacom a nechránenom základe. Avšak technológia pásma rádiového spektra dosahu 79 GHz sa stále vyvíja a nie je okamžite dostupná nákladovo efektívnym spôsobom.

               (4)

               Rozhodnutie 2005/50/ES povolilo časovo obmedzené používanie rádiového frekvenčného spektra v pásme 24 GHz pre automobilové rádiové zariadenia krátkeho dosahu. Technológia, ktorá využíva toto frekvenčné pásmo bude dostupná za krátky čas za primeranú cenu, čo umožní rýchlo vyhodnotiť efektívnosť nasadenia automobilových rádiových zariadení krátkeho dosahu z hľadiska cestnej bezpečnosti. Avšak používanie radarov s touto technológiou sa musí obmedziť, aby nedochádzalo k rušeniu iných aplikácii, ktoré používajú rádiové frekvenčné spektrum v pásme 24 GHz.

               (5)

               Rozhodnutie 2005/50/ES povoľuje používať radarové zariadenie rozsahu 24 GHz len ak ide o originálnu inštaláciu do nových vozidiel alebo pri výmene takto nainštalovaného zariadenia a na dobu najneskôr do júna 2013. Avšak v súlade s článkom 5 rozhodnutia 2005/50/ES sa tento termín môže predĺžiť.

               (6)

               V súlade s rozhodnutím 2005/50/ES členské štáty musia zaviesť monitorovací systém, cieľom ktorého je stanoviť počet vozidiel vybavených radarovým zariadením krátkeho rozsahu pásma 24 GHz, ktoré sú zaregistrované na jeho území. Preto je potrebné poskytnúť členským štátom primerané prostriedky na realizáciu tohto monitorovania.

               (7)

               Smernica 72/245/EHS by sa preto mala primerane zmeniť a doplniť.

               (8)

               Zmeny a doplnenia smernice 72/245/EHS majú vplyv na smernicu 70/156/EHS. Preto je potrebné túto smernicu zodpovedajúcim spôsobom zmeniť a doplniť.

               (9)

               Opatrenia stanovené v tejto smernici sú v súlade so stanoviskom Výboru na prispôsobovanie technickému pokroku, ktorý bol vytvorený na základe článku 13 smernice 70/156/EHS,

         PRIJALA TÚTO SMERNICU:
   Článok 1
   Zmeny a doplnenia smernice 72/245/EHS
   Smernica 72/245/EHS sa mení a dopĺňa takto:

               1.

               V prílohe I sa za bod 2.1.12.2 vložia tieto body:

                           „2.1.13.

                           ‚Radarové zariadenie krátkeho dosahu pásma 24 GHz’ znamená radar ako je definovaný v článku 2 ods. 2 rozhodnutia Komisie 2005/50/ES (5), ktorý spĺňa výkonnostné požiadavky článku 4 tohto rozhodnutia.

                           2.1.14.

                           ‚Radarové zariadenie krátkeho dosahu pásma 79 GHz’ znamená radar ako je definovaný v článku 2 písm. b rozhodnutia Komisie 2004/545/ES (6), ktorý spĺňa výkonnostné požiadavky článku 3 tohto rozhodnutia.

               2.

               V prílohe II A sa za bod 12.2.7 vložia nasledujúce body:

                           „12.7.1.

                           vozidlo vybavené radarovým zariadením krátkeho dosahu v pásme 24 GHz: áno/nie (nehodiace sa prečiarknite)

                           12.7.2.

                           vozidlo vybavené radarovým zariadením krátkeho dosahu v pásme 79 GHz: áno/nie (nehodiace sa prečiarknite)“.

               3.

               V dodatku k prílohe III A sa za bod 1.3 vložia nasledujúce body:

                           „1.3.1.

                           vozidlo vybavené radarovým zariadením krátkeho dosahu v pásme 24 GHz: áno/nie (nehodiace sa prečiarknite)

                           1.3.2.

                           vozidlo vybavené radarovým zariadením krátkeho dosahu v pásme 79 GHz: áno/nie (nehodiace sa prečiarknite)“.

         Článok 2
   Zmeny a doplnenia smernice 70/156/EHS
   Smernica 70/156/EHS sa týmto mení a dopĺňa takto:

               1.

               V prílohe I a III sa za bod 12.6.4 vložia nasledujúce body:

                           „12.7.1.

                           vozidlo vybavené radarovým zariadením krátkeho dosahu v pásme 24 GHz: áno/nie (nehodiace sa prečiarknite)

                           12.7.2.

                           vozidlo vybavené radarovým zariadením krátkeho dosahu v pásme 79 GHz: áno/nie (nehodiace sa prečiarknite)“.

               2.

               V prílohe IX na strane 2 u všetkých modelov certifikátu o zhode sa bod 50 nahradí takto:
               „50.   Poznámky

                           50.1.

                           vozidlo vybavené radarovým zariadením krátkeho dosahu v pásme 24 GHz: áno/nie (nehodiace sa prečiarknite)

                           50.2.

                           vozidlo vybavené radarovým zariadením krátkeho dosahu v pásme 79 GHz: áno/nie (nehodiace sa prečiarknite)

                           50.3.

                           Iné poznámky …“.

         Článok 3
   Prechodné ustanovenia
   1.   S účinnosťou od 1. júla 2006, ak ustanovenia stanovené smernicou 72/245/EHS zmenenou a doplnenou touto smernicou nebudú splnené, členské štáty na základe elektromagnetickej kompatibility:

               a)

               považujú osvedčenia o zhode, ktoré sú priložené k novým vozidlám v súlade s ustanoveniami smernice 70/156/EHS za neplatné na účely článku 7 ods. 1 uvedenej smernice;

               b)

               môžu odmietnuť registráciu, predaj nových vozidiel alebo ich prvé uvedenie do prevádzky.

         Existujúce schválenia vozidiel, ktoré nie sú vybavené radarovým zariadením krátkeho dosahu v pásme 24 GHz alebo 79 GHz sa nemenia.
   2.   S účinnosťou od 1. júla 2013 členské štáty zakážu registráciu, predaj alebo uvedenie do prevádzky vozidiel, ktoré sú vybavené radarovým zariadením krátkeho dosahu v pásme 24 GHz.
   3.   V prípade ak sa referenčný dátum v článku 2 ods. 5 rozhodnutia 2005/50/ES upraví v súlade s článkom 5 tohto rozhodnutia, členské štáty po tomto upravenom referenčnom termíne zakážu registráciu, predaj alebo uvedenie do prevádzky vozidiel vybavených radarovým zariadením krátkeho dosahu pre pásmo 24 GHz.
   Článok 4
   Transpozícia
   1.   Členské štáty prijmú a uverejnia najneskôr do 30. júna 2006 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení a korelačnú tabuľku takýchto ustanovení a tejto smernice.
   Tieto ustanovenia sa uplatňujú od 1. júla 2006.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenia hlavných ustanovení vnútroštátneho práva, ktoré prijmú v oblasti pôsobnosti tejto smernice.
   Článok 5
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 6
   Adresáti
   Táto smernica je určená členským štátom.

      V Bruseli 25. júla 2005

            Za Komisiu

         Günter VERHEUGEN

            podpredseda

      (1)  Ú. v. ES L 42, 23.2.1970, s. 1. Smernica naposledy zmenená a doplnená smernicou Komisie 2004/104/ES (Ú. v. EÚ L 337, 13.11.2004, s. 13).

      (2)  Ú. v. ES L 152, 6.7.1972, s. 15. Smernica naposledy zmenená a doplnená smernicou 2004/104/ES.

      (3)  Ú. v. EÚ L 241, 13.7.2004, s. 66.

      (4)  Ú. v. EÚ L 21, 25.1.2005, s. 15.

      (5)  Ú. v. EÚ L 21, 25.1.2005, s. 15.

      (6)  Ú. v. EÚ L 241, 13.7.2004, s. 66.“


title: Smernica Rady 96/62/ES z 27. septembra 1996 o posudzovaní a riadení kvality okolitého ovzdušia

text:
Dôležité právne oznámenie

|

31996L0062

Úradný vestník L 296 , 21/11/1996 S. 0055 - 0063

		Smernica Rady 96/62/ESz 27. septembra 1996o posudzovaní a riadení kvality okolitého ovzdušiaRADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 130 ods. 1,so zreteľom na návrh Komisie [1],so zreteľom na stanovisko Hospodárskeho a sociálneho výboru [2],konajúc v súlade s postupom ustanoveným v článku 189c zmluvy [3],keďže piaty akčný program z roku 1992 pre životnom prostredí, ktorého a všeobecné princípy boli potvrdené Radou a predstaviteľmi vlád členských štátov, združenými v Rade v ich rezolúcií 93/C 138/01 z 1. februára 1993 [4], predpokladá zmeny v existujúcich právnych predpisov o látkach znečisťujúcich ovzdušie; keďže spomenutý program navrhuje ustanovenie o dlhodobých cieľoch v oblasti kvality ovzdušia;keďže s cieľom ochrany životného prostredia ako celku a ľudského zdravia by sa malo zabrániť, predchádzať alebo redukovať koncentráciu škodlivých látok v ovzduší a limitné hodnoty a/alebo dodržiavať výstražné prahy, ktoré sú stanovené pre úrovne znečistenia ovzdušia;keďže, s cieľom zohľadnenia špecifických mechanizmov tvorby ozónu, tieto limitné hodnoty a výstražné prahy môže byť neskôr nutné doplniť alebo nahradiť cieľovými hodnotami;keďže číselné hodnoty pre limitné hodnoty, výstražné prahy, týkajúce sa ozónu, cieľové hodnoty a/alebo limitné hodnoty a výstražné prahy sa určujú na základe výsledkov práce medzinárodných vedeckých skupín, ktoré pracujú priamo v teréne;keďže Komisia vykonáva štúdie na analyzovanie vplyvov kombinovaného pôsobenia rôznych znečisťujúcich látok alebo zdrojov znečistenia a vplyvu podnebia na aktivitu rôznych znečisťujúcich látok skúmaných v kontexte s touto smernicou;keďže kvalita ovzdušia musí byť posúdená vzhľadom na limitné hodnoty a/alebo výstražné prahy a, pokiaľ ide o ozón, na cieľové hodnoty a/alebo limitné hodnoty, berúce do úvahy veľkosť populácie a ekosystémov vystavených znečisteniu ovzdušia, podobne ako aj životné prostredie;keďže, s cieľom posúdenia kvality ovzdušia založeného na porovnateľných meraniach vykonaných členskými štátmi, umiestnenie a počet miest odberu vzoriek a použité referenčné metódy merania by mali byť špecifikované, ak sú hodnoty pre výstražné prahy, limitné hodnoty a cieľové hodnoty;keďže aby sa umožnilo používanie iných techník merania kvality okolitého ovzdušia okrem priamych meraní je nevyhnutné definovať kritériá na používanie a vyžadovanú presnosť týchto techník;keďže hlavné opatrenia ustanovené v tejto smernici musia byť doplnené inými, ktoré sú špecifické obsahom jednotlivých látok;keďže tieto špecifické merania je nutné vykonať čo najskôr, s cieľom splnenia celkových cieľov tejto smernice;keďže by mali byť zozbierané predbežné reprezentatívne údaje;keďže je s cieľom ochrany životného prostredia ako celku a ľudského zdravia nevyhnutné, aby členské štáty podnikli potrebné opatrenia, ak sa prekračujú limitné hodnoty, s cieľom prispôsobenia sa týmto hodnotám v stanovenom čase;keďže opatrenia prijaté členskými štátmi musia zohľadniť požiadavky stanovené nariadeniami, ktoré sa týkajú chodu priemyselných zariadení v súlade s právnymi predpismi spoločenstva v oblasti integrovanej prevencie a zníženia znečistenia pri uplatňovaní týchto právnych predpisov;keďže tieto opatrenia vyžadujú čas na vykonávanie a zefektívnenie, je potrebné stanoviť dočasné hranice tolerancie limitných hodnôt;keďže v členských štátoch môžu existovať zóny, v ktorých sú úrovne znečistenia vyššie ako limitná hodnota, ale v rámci hranice tolerancie; keďže limitná hodnota musí byť zosúladená v určitom čase;keďže sa členské štáty musia navzájom radiť v prípade, že úrovne znečistenia presahujú, alebo pravdepodobne presiahnu limitnú hodnotu plus hodnotu tolerancie alebo, ako sa môže stať, výstražné prahy, nasledujúc závažné znečistenie pochádzajúce z iného členského štátu;keďže stanovenie výstražných prahov, na ktoré by mali byť prijaté predbežné opatrenia, umožní obmedziť pôsobenie znečisťujúcich príhod na ľudské zdravie;keďže v zónach a aglomeráciách, kde sa úrovne znečistenia nachádzajú pod limitnými hodnotami, musia sa členské štáty snažiť o zachovanie čo najlepšej kvality ovzdušia, ktorá je zlúčiteľná s udržateľným rozvojom;keďže s cieľom uľahčenia manipulácie a porovnávania získaných dát by mali byť tieto dáta poskytnuté Komisii v štandardizovanej forme;keďže vykonávanie rozsiahlej a komplexnej politiky o posudzovaní a riadení kvality ovzdušia potrebuje byť založená na silných technických a vedeckých základoch a permanentných výmenách názorov medzi členskými štátmi;keďže je potrebné vyhnúť sa zbytočne narastajúcemu množstvu informácií, ktoré sú prenášané medzi členskými štátmi; keďže informácie zozbierané Komisiou, ktoré pokračujú vo vykonávaní tejto smernice, sú potrebné aj pre Európsku environmentálnu agentúru (EEA) a preto môžu byť do nej prenášané Komisiou;keďže prispôsobenie kritérií a techník používaných pre meranie kvality ovzdušia vedeckému a technickému pokroku a opatrenia, potrebné pre výmenu informácií v zmysle tejto smernice môžu byť žiadúce; keďže s cieľom uľahčenia realizácie práce potrebnej na tento účel, by mal byť stanovený postup zakladajúci úzku spoluprácu medzi členskými štátmi a Komisiou spolu s výborom;keďže, s cieľom propagovania vzájomnej výmeny informácií medzi členskými štátmi a EEA, Komisia v spolupráci s EEA bude uverejňovať každé tri roky správu o kvalite ovzdušia v spoločenstva;keďže látky už zahrnuté v smernici Rady 80/779/EHS z 15. júla 1980 o limitných hodnotách pre kvalitu ovzdušia a smerných hodnotách oxidu siričitého a rozptýlených častíc [5], v smernici Rady 82/884/EHS z 3. decembra 1982 o limitnej hodnote olova v ovzduší [6], v smernici Rady 85/203/EHS zo 7. marca 1985 o normách kvality ovzdušia pre oxid dusičitý [7] a v smernici Rady 92/72/EHS z 21. septembra 1992 o znečistení ovzdušia ozónom [8] musia byť prejednané ako prvé,PRIJALA TÚTO SMERNICU:Článok 1CieleVšeobecný cieľ tejto smernice je definovať základné princípy spoločnej stratégie pre:- definovanie a stanovenie cieľov pre kvalitu okolitého ovzdušia v spoločenstve navrhované na zabránenie, prevenciu alebo zníženie škodlivých vplyvov na ľudské zdravie a životné prostredie ako celok,- posúdiť kvalitu okolitého ovzdušia v členských štátoch na základe spoločných metód a kritérií,- získavanie primeraných informácií o kvalite okolitého ovzdušia a zabezpečiť ich dostupnosť verejnosti napríklad, okrem iného, prostredníctvom výstražných prahov,- udržiavať kvalitu okolitého ovzdušia tam, kde je dobrá a v ostatných prípadoch ju zlepšovať.Článok 2DefinícieNa účely tejto smernice:1. "okolité ovzdušie" znamená vonkajší vzduch v troposfére, s výnimkou pracovných miest;2. "znečisťujúca látka" je akákoľvek priamo alebo nepriamo človekom vytváraná, do ovzdušia zasahujúca látka pravdepodobne majúca škodlivé účinky na ľudské zdravie a/alebo životné prostredie ako celku;3. "úroveň" je koncentrácia znečisťujúcej látky v okolitom ovzduší alebo jej ukladanie na povrchu v danom čase;4. "posúdenie" je akákoľvek metóda používaná na meranie, výpočet, predpovedanie alebo odhadovanie úrovne znečisťujúcej látky v ovzduší;5. "limitná hodnota" je úroveň stanovená na vedeckých znalostiach, s cieľom zabránenia, prevencie alebo zníženia škodlivých vplyvov na ľudské zdravie a/alebo životné prostredie ako celku, ktorá sa dosiahne v danom čase a nie je už viac presahovaná;6. "cieľová hodnota" je úroveň stanovená s cieľom vyhnutia sa dlhodobým škodlivým vplyvom na ľudské zdravie a/alebo životné prostredie ako celku, ktorú bude možné dosiahnuť v danom období;7. "výstražný prah" je úroveň, za ktorou existuje riziko pre ľudské zdravie už z krátkeho vystavenia a pre ktorú sa musia zaviesť priame opatrenia členských štátov tak, ako je to ustanovené v tejto smernici;8. "hranica tolerancie" je percento limitnej hodnoty, o ktoré táto hodnota môže byť prekročená vzhľadom na podmienky ustanovené v tejto smernici;9. "zóna" je časť územia vymedzená členskými štátmi;10. "aglomerácia" je zóna s koncentráciou obyvateľov vyššou ako 250000 obyvateľov alebo, kde koncentrácia populácie je 250000 obyvateľov alebo menej, hustota obyvateľov na km2, ktorá pre členské štáty stanovuje potrebu posúdenia a kontroly kvality okolitého ovzdušia;Článok 3Vykonávanie a zodpovednostiNa vykonávanie tejto smernice členské štáty určia na príslušných úrovniach príslušné orgány a subjekty zodpovedné za:- vykonávanie tejto smernice,- posúdenie kvality okolitého ovzdušia,- schvaľovanie meracích prístrojov (metódy, vybavenie, siete a laboratóriá),- zabezpečenie presnosti merania prostredníctvom meracích prístrojov a kontrolovaním dodržiavania tejto presnosti týmito prístrojmi a zvlášť kontrolami vnútornej kvality, ktoré sú vykonané okrem iného v súlade s požiadavkami európskych noriem zabezpečenia kvality,- analýzy metód posudzovania,- koordináciu programov na zabezpečenie kvality na území spoločenstva, ktoré sú organizované Komisiou.Po ich predložení Komisii, členské štáty sprístupnia údaje uvedené v prvom pododseku verejnosti.Článok 4Stanovenie limitných hodnôt a výstražných prahov pre okolité ovzdušie1. Pre znečisťujúce látky uvedené v prílohe 1, Komisia predloží Rade návrhy na stanovenie limitných hodnôt a, ak to bude vhodné, výstražných prahov podľa nasledujúceho časového rozvrhu:- najneskôr do 31. decembra 1996 pre znečisťujúce látky 1 až 5,- v súlade s článkom 8 smernice 92/72/EHS pre ozón,- najneskôr do 31. decembra 1997 pre znečisťujúce látky 7 a 8,- čo najskôr, ale najneskôr do 31. decembra 1999 pre znečisťujúce látky 9 až 13.Pri stanovovaní limitných hodnôt, prípadne výstražných prahov, sa príkladmo vezmú do úvahy faktory uvedené v prílohe II.Vzhľadom na ozón, tieto návrhy vezmú do úvahy špeciálne mechanizmy vzniku tejto znečisťujúcej látky a za týmto účelom sa vytvoria špeciálne opatrenia pre cieľové a/alebo limitné hodnoty.Ak je cieľová hodnota stanovená pre ozón presahovaná, členské štáty informujú Komisiu o prijatých opatreniach na dosiahnutie tejto hodnoty. Na základe týchto informácii Komisia zhodnotí, či sú nevyhnutné dodatočné opatrenia na úrovni spoločenstva a podľa potreby predloží návrhy Rade.Pre ostatné znečisťujúce látky Komisia predloží Rade návrhy pre stanovenie limitných hodnôt prípadne výstražných prahov, ak na základe vedeckého pokroku a berúc do úvahy kritériá stanovené v prílohe III bude potrebné zabrániť, predchádzať alebo znížiť škodlivé vplyvy týchto znečisťujúcich látok na ľudské zdravie a/alebo životné prostredie ako celok v spoločenstve.2. Komisia bude zodpovedná, berúc do úvahy najaktuálnejšie vedecko-výskumné údaje v oblasti epidemiológie a životného prostredia a najaktuálnejšie pokroky v metrológii, za opätovné preverenie tých prvkov, na ktorých sú založené limitné hodnoty a výstražné prahy, uvedené v odseku 1.3. Keď sú stanovené limitné hodnoty a výstražný prah, stanovia sa kritériá a techniky pre:a) meranie, ktoré sa bude používať pri vykonávaní právnych predpisov uvedených v odseku 1:- umiestnenie miest odberu vzoriek,- minimálny počet miest odberu vzoriek,- referenčné meranie a techniky odberu vzoriek;b) použitie iných techník na posúdenie kvality okolitého ovzdušia, zvlášť sa sústrediac na:- priestorové riešenie pre modelovanie a objektívne meracie metódy,- referenčné modelovacie techniky.Tieto kritériá a techniky sú stanovené s ohľadom na všetky znečisťujúce látky podľa veľkosti aglomerácií alebo úrovne znečisťujúcich látok v skúmaných zónach.4. Pri stanovovaní limitných hodnôt a času potrebného na realizáciu opatrení pre zlepšenie kvality ovzdušia je potrebné brať do úvahy aktuálne úrovne danej znečisťujúcej látky a preto Rada môže taktiež stanoviť dočasnú hranicu tolerancie limitnej hodnoty.Táto hranica sa zníži podľa postupov, ktoré sa definujú pre každú znečisťujúcu látku, s cieľom dosiahnutia úrovne limitnej hodnoty najneskôr na konci obdobia určeného pre každú znečisťujúcu látku po stanovení tejto hodnoty.5. Rada, v súlade so zmluvou, prijme právne predpisy stanovené v odseku 1 a opatrenia uvedené v odsekoch 3 a 4.6. Keď členský štát zavedie prísnejšie opatrenia ako sú opatrenia uvedené v odseku 5, musí o tom informovať Komisiu.7. Keď členský štát zamýšľa stanoviť limitné hodnoty alebo výstražné prahy pre znečisťujúce látky, ktoré nie sú uvedené v prílohe I a nie sú uvedené v opatreniach spoločenstva, ktoré sa týkajú kvality okolitého ovzdušia spoločenstva, musí o tom informovať Komisiu v dostatočnom časovom predstihu. Od komisie sa bude v dostatočnom čase požadovať odpoveď na otázku o potrebe právneho predpisu na úrovni spoločenstva v súlade s kritériami stanovenými v prílohe III.Článok 5Predbežné posúdenie kvality okolitého ovzdušiaČlenské štáty, ktoré nemajú reprezentatívne merania úrovní znečisťujúcich látok pre všetky zóny a aglomerácie, podstúpia série reprezentatívnych meraní, prieskumov alebo posúdení s cieľom včasného získania dostupných údajov pre vykonávanie právnych predpisov uvedených v článku 4 ods. 1Článok 6Posúdenie kvality okolitého ovzdušia1. Po stanovení limitných hodnôt a výstražných prahov posúdi sa kvalita okolitého ovzdušia na celom území členských štátov v súlade s týmto článkom.2. V súlade s kritériami uvedenými v článku 4 ods. 3 a s ohľadom na príslušné znečisťujúce látky, ktoré sú uvedené v článku 4 ods. 3, je meranie povinné v nasledujúcich zónach:- aglomerácie v zmysle článku 2 ods. 10,- zóny, v ktorých sú úrovne medzi limitnými hodnotami a úrovňami stanovenými v odseku 3, a- iné zóny, v ktorých úrovne prekračujú limitné hodnoty.Uvedené opatrenia môžu byť doplnené modelovými technikami s cieľom poskytnutia primeranej úrovni informácií o kvalite okolitého ovzdušia.3. Kombinácia meraní a modelových techník môže byť použitá na posúdenie kvality okolitého ovzdušia tam, kde úrovne počas reprezentatívneho obdobia sú úrovne pod úrovňou, ktorá je nižšie ako limitná hodnota určená podľa ustanovení uvedených v článku 4 ods. 54. Tam, kde sú úrovne pod úrovňou určenou ustanovením uvedeným v článku 4 ods. 5, je možné výhradné používanie modelových alebo objektívnych techník na posúdenie úrovní. Toto ustanovenie sa nevzťahuje na aglomerácie v prípade znečisťujúcich látok, ktorých výstražné prah bol stanovený podľa ustanovenia uvedenom v článku 4 ods. 55. Tam, kde je nutné znečisťujúce látky merať, sa merania uskutočnia na stálych miestach buďto nepretržitým alebo náhodným odberom vzoriek; počet meraní má byť dostatočne veľký na umožnenie určenia pozorovaných úrovní.Článok 7Zlepšenie kvality okolitého ovzdušiaVšeobecné požiadavky1. Členské štáty uskutočnia nevyhnutné opatrenia na zabezpečenie súladu s limitnými hodnotami.2. Opatrenia stanovené na dosiahnutie cieľov tejto smernice:a) budú brať do úvahy integrovaný prístup na ochranu ovzdušia, vody a pôdy;b) nebudú porušovať právne predpisy spoločenstva o ochrane, bezpečnosti a zdraví pracujúcich pri práci;c) nebudú mať žiadny podstatne negatívny vplyv na životné prostredie iných členských štátov.3. Členské štáty zostavia akčné plány označujúce opatrenia, ktoré je potrebné zaviesť v krátkom čase tam, kde je riziko prekročenia limitných hodnôt a/alebo výstražných prahov, s cieľom zníženia tohoto rizika a limitovania trvania takýchto prípadov. Takéto plány môžu, od prípadu k prípadu, ustanoviť opatrenia na kontrolu a tam, kde je to nevyhnutné, prerušenie činností, vrátane premávky motorových vozidiel, ktorá prispieva k prekračovaniu limitných hodnôt.Článok 8Opatrenia uplatniteľné v zónach, kde je úroveň vyššia ako sú limitné hodnoty1. Členské štáty zostavia zoznam zón a aglomerácií, v ktorých je úroveň jedného alebo viacerých znečisťujúcich látok vyššia ako limitné hodnoty plus hranica tolerancie.Tam, kde nebola stanovená hranica tolerancie pre určité znečisťujúce látky pre zóny a aglomerácie, v ktorých úroveň týchto znečisťujúcich látok presahuje liminté hodnoty, sa postupuje rovnakým spôsobom ako v zónach a aglomeráciách uvedených v prvom pododseku a vzťahujú sa na nich odseky 3, 4 a 5.2. Členské štáty zostavia zoznam zón a aglomerácií, v ktorých sa úrovne jednej alebo viacerých znečisťujúcich látok nachádzajú medzi limitnou hodnotou a limitnou hodnotou plus hranica tolerancie.3. V zónach a aglomeráciách uvedených v odseku 1 členské štáty príjmu také opatrenia, aby zaistili, že plán alebo program je pripravený alebo vykonaný pre dosiahnutie limitných hodnôt v rámci určeného časového limitu.Uvedený plán alebo program, ktorý musí byť sprístupnený verejnosti, bude obsahovať prinajmenšom informácie uvedené v prílohe IV.4. V zónach a aglomeráciách uvedených v odseku 1, kde úroveň jedného alebo viacerých znečisťujúcich látok je vyššia ako limitná hodnota, členské štáty zabezpečia integrovaný plán, ktorý sa vzťahuje na všetky príslušné znečisťujúce látky.5. Komisia bude pravidelne kontrolovať vykonávanie plánov alebo programov predložených podľa odseku 3 preverovaním ich vývoja a tendencií v znečistení ovzdušia.6. Keď úroveň znečisťujúcej látky presahuje, alebo sa blíži k presiahnutiu limitnej hodnoty plus hranice tolerancie alebo, ako sa môže stať, výstražné prahy v prípade vzniku vážneho znečistenia pochádzajúceho z iného členského štátu, príslušný členský štát situáciu konzultuje s týmto členským štátom so zreteľom na nájdenie východiska. Komisia môže byť na týchto rokovaniach prítomná.Článok 9Požiadavky v zónach, kde sú úrovne nižšie ako limitné hodnotaČlenské štáty zostavia zoznam zón a aglomerácií, v ktorých sú úrovne znečisťujúcich látok pod limitnými hodnotami.Členské štáty budú udržiavať úrovne znečisťujúcich látok v týchto zónach a aglomeráciách pod limitnými hodnotami a budú sa snažiť udržiavať čo najlepšiu kvalitu okolitého ovzdušia v súlade s trvale udržateľným rozvojom.Článok 10Opatrenia uplatniteľné v prípade prekračovania výstražných prahovV prípade ak sa prekročia výstražné prahy, členské štáty sa zaväzujú zabezpečiť, že sa podniknú nevyhnutné kroky pre informovanie verejnosti (napr. prostredníctvom rozhlasu, televízie, tlače). Členské štáty takisto poskytnú Komisii základné predbežné informácie v súvislosti s zaznamenanými úrovňami a dobou trvania znečistenia najneskôr do troch mesiacov od vzniku udalosti. Zoznam s minimálnou mierou detailov, ktoré sa poskytnú verejnosti, sa zverejní spolu s výstražnými prahmi.Článok 11Prenos informácií a správPo prijatí prvého návrhu v článku 4 prvom odseku Radou:1. Členské štáty oznámia Komisii príslušné orgány, laboratóriá a subjekty uvedené v článku 3 aa) v zónach uvedených v článku 8 ods. 1 budú:i) informovať Komisiu o prípade, keď úrovne presiahnu limitné hodnoty plus hranice tolerancie, o dátumoch alebo obdobiach kedy boli tieto úrovne presiahnuté a nameraných hodnotách v deväťmesačnom období po skončení každého roka.Keď nebola stanovená hranica tolerancie pre danú znečisťujúcu látku, bude sa v zónach a aglomeráciách, kde úroveň takejto znečisťujúcej látky presahuje limitnú hodnotu, postupovať rovnakým spôsobom ako v zónach a aglomeráciách uvedených v prvom pododseku;ii) informovať Komisiu o príčinách každého zaznamenaného prípadu v deväťmesačnom období po skončení každého roka;iii) zasielať Komisii plány alebo programy uvedené v článku 8 ods. 3 najneskôr do dvoch rokov po skončení každého roka, počas ktorého boli dané úrovne zaznamenané;iv) informovať Komisiu každé tri roky o pokrokoch v pláne alebo programe;b) predkladať Komisii každoročne najneskôr do deviatich mesiacov po skončení každého roka zoznam zón a aglomerácií uvedených v článku 8 ods. 1 a 2 a v článku 9;c) predkladať Komisii každé tri roky najneskôr do deviatich mesiacov po skončení každého trojročného obdobia v rámci odvetvovej správy, uvedenej v článku 4 smernice Rady 91/692/EHS z 23. decembra 1991 o štandardizácii a racionalizácii správ o vykonávaní určitých smerníc týkajúcich sa životného prostredia [9], informácie podávajúce prehľad o pozorovaných alebo nameraných úrovniach v zónach alebo aglomeráciách uvedených v článku 8 a článku 9;d) informovať Komisiu o používaných metódach pri predbežnom posúdení kvality okolitého ovzdušia uvedenom v článku 5.2. Komisia uverejní:a) každoročne zoznam zón a aglomerácií uvedených v článku 8 ods. 1;b) každé tri roky správu o kvalite okolitého ovzdušia spoločenstva. Táto správa bude ponúkať v sumárnej forme informácie získavané prostredníctvom mechanizmu výmeny informácií medzi Komisiou a členskými štátmi.3. V prípade potreby, Komisia použije pri príprave správy vzťahujúcej sa k odseku 2 písm. b) expertízu dostupnú v Európskej environmentálnej agentúre.Článok 12Výbor a jeho funkcie1. Zmeny a doplnenia potrebné na prispôsobenie kritérií a techník uvedených v článku 4 ods. 2 technickému a vedeckému pokroku, a podrobné opatrenia pre výmenu informácií v zmysle článku 11 a iné úlohy špecifikované v opatreniach uvedených v článku 4 ods. 3, sa prijmú v súlade s postupom stanoveným v odseku 2 tohoto článku.Takéto prispôsobenie nesmie priamo alebo nepriamo meniť limitné hodnoty alebo výstražný prah.2. Komisia bude spolupracovať s výborom, ktorý je zložený zo zástupcov členských štátov a ktorému bude predsedať zástupca Komisie.Zástupca Komisie predloží výboru návrh opatrení, ktoré majú byť prijaté. Výbor prijme svoje stanovisko k návrhu v lehote, ktorú určí predseda podľa naliehavosti záležitosti. Stanovisko sa prijme väčšinou stanovenou v článku 148 ods. 2 zmluvy v prípade rozhodnutí, ktoré má Rada prijať na základe návrhu Komisie. Hlasy zástupcov členských štátov vo výbore sa vážia spôsobom, ktorý je stanovený v tomto článku. Predseda nehlasuje.Komisia príjme navrhované opatrenia, ak sú v súlade so stanoviskom výboru.Ak navrhované opatrenia nie sú v súlade so stanoviskom výboru, alebo ak nie je doručené žiadne stanovisko, Komisia bez zbytočného odkladu predloží Rade návrh opatrení, ktoré sa majú prijať. Rada rozhodne kvalifikovanou väčšinou.Ak sa po uplynutí troch mesiacov od dátumu predloženia Rade, Rada nerozhodne, navrhované opatrenia prijme Komisia.Článok 131. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 18 mesiacov od nadobudnutia jej účinnosti s ohľadom na opatrenia vzťahujúce sa k článkom 1 až 4 a 12 a prílohám I, II, III a IV a najneskôr k dátumu, kedy sa uplatnia ustanovenia uvedené v článku 4 ods. 5, s ohľadom na opatrenia, ktoré sa vzťahujú k iným článkom.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii text hlavných opatrení vnútroštátnych právnych predpisov, ktoré príjmu v oblasti pôsobnosti tejto smernice.Článok 14Táto smernica nadobúda účinnosť dňom jej uverejnenia v Úradnom vestníku Európskeho spoločenstva.Článok 15Táto smernica je adresovaná členským štátom.V Bruseli 27. septembra 1996Za RadupredsedaM. Lowry[1] Ú. v. ES C 216, 6.8.1994, s. 4.[2] Ú. v. ES C 110, 2.5.1995, s. 5.[3] Stanovisko Európskeho parlamentu zo 16. júna 1995 (Ú. v. ES C 166, 3.7.1995, s. 173), spoločná pozícia Rady z 30. novembra 1995 (Ú. v. ES C 59, 28.2.1996, s. 24) a uznesenie Európskeho parlamentu z 22. mája 1996 (Ú. v. ES C 166, 10.6.1996, s. 63).[4] Ú. v. ES C 138, 17.5.1993. s. 1.[5] Ú. v. ES L 229, 30.8.1980, s. 30. Smernica naposledy zmenená a doplnená smernicou 91/692/EHS (Ú. v. ES L 377, 31.12.1991, s. 48).[6] Ú. v. ES L 378, 31.12.1982, s. 15. Smernica naposledy zmenená a doplnená smernicou 91/692/EHS.[7] Ú. v. ES L 87, 27.3.1985, s. 1. Smernica naposledy zmenená a doplnená smernicou 91/692/EHS.[8] Ú. v. ES L 297, 13.10.1992, s. 1.[9] Ú. v. ES L 377, 31.12.1991, s. 48.--------------------------------------------------PRÍLOHA IZOZNAM LÁTOK ZNEČISŤUJÚCICH ATMOSFÉRU, KTORÉ JE POTREBNÉ VZIAŤ DO ÚVAHY PRI POSÚDENÍ A KONTROLE KVALITY OKOLITÉHO OVZDUŠIAI. Znečisťujúce látky sledované v počiatočnom štádiu, vrátane znečisťujúcich látok spravovaných existujúcimi smernicami o ovzduší1. Oxid siričitý2. Oxid dusičitý3. Jemné látky ako sadza (vrátane mw 10)4. Rozptýlené častice5. Olovo6. OzónII. Iné, látky znečisťujúce ovzdušie7. Benzén8. Oxid uhoľnatý9. Polyaromatické uhľovodíky10. Kadmium11. Arzén12. Nikel13. Ortuť--------------------------------------------------PRÍLOHA IIFAKTORY, KTORÉ TREBA VZIAŤ DO ÚVAHY PRI STANOVOVANÍ LIMITNÝCH HODNÔT A VÝSTRAŽNÝCH PRAHOVPri stanovovaní limitných hodnôt a prípadne výstražných prahov, môžu byť vzaté do úvahy nasledujúce faktory:- stupeň vystavenia nepriaznivým účinkom skupín obyvateľstva a hlavne citlivých podskupín,- klimatické podmienky,- citlivosť flóry a fauny a ich stanovíšť,- historické dedičstvo vystavené znečisťujúcim látkam,- ekonomické a technické podmienky,- prenos ďalekého rozsahu znečisťujúcich látok, sekundárnych znečisťujúcich látok, vrátane ozónu.--------------------------------------------------PRÍLOHA IIIUSMERNENIA PRE VÝBER LÁTOK ZNEČISŤUJÚCICH OVZDUŠIE NA UVÁŽENIE1. Pravdepodobnosť, vážnosť a frekvencia vplyvov s ohľadom na ľudské zdravie a životné prostredie ako celok, nezvratné vplyvy si vyžadujú špeciálnu pozornosť.2. Všadeprítomnosť a vysoká koncentrácia znečisťujúcich látok v atmosfére.3. Premeny okolia alebo metabolické zmeny, keďže tieto zmeny môžu viesť k produkcii chemikálií s vyššou toxicitou.4. Stálosť životného prostredia, hlavne ak znečisťujúca látka nie je biologicky odbúrateľná a môže sa hromadiť v ľuďoch, okolitej krajine alebo potravinových reťazcoch.5. Vplyv znečisťujúcich látok:- veľkosť nepriaznivým účinkom vystavenej obyvateľov, živých organizmov alebo ekosystémov,- existencia zvlášť senzitívnych cieľov v dotknutej zóne.6. Taktiež môžu byť použité metódy posúdenia rizika.Kritériá týkajúce sa trvalého nebezpečenstva, ktoré sú stanovené v smernici 67/548/EHS [1] a ich postupná prispôsobovanie musia byť vzaté do úvahy pri výbere znečisťujúcich látok.[1] Ú. v. ES 196, 16.8.1967, s. 1/670. Smernica naposledy zmenená a doplnená smernicou Komisie 91/632/EHS (Ú. v. ES L 338, 10.12.1991, s. 23)--------------------------------------------------PRÍLOHA IVINFORMÁCIE, KTORÉ MAJÚ BYŤ ZAHRNUTÉ V LOKÁLNYCH, REGIONÁLNYCH ALEBO NÁRODNÝCH PROGRAMOCH NA ZLEPŠENIE KVALITY OVZDUŠIAInformácia poskytnutá na základe článku 8 ods. 31. Lokalizácia nadmerného znečistenia- región- mesto (mapa)- meracie stanovisko (mapa, zemepisné súradnice)2. Všeobecná informácia- druh zóny (mesto, priemyselná alebo poľnohospodárska zóna)- odhad znečisteného prostredia (km2) a počtu obyvateľstva vystaveného znečisteniu- vhodné klimatické údaje- príslušné údaje o topografii- dostatočná informácia o druhu cieľov, ktoré vyžadujú ochranu v zóne3. Zodpovedné orgányMená a adresy osôb zodpovedných za vývoj a vykonávanie zlepšovacích plánov4. Povaha a posúdenie znečistenia- koncentrácie spozorované za posledné roky (pred vykonaním zlepšovacích opatrení)- koncentrácie merané od začiatku projektu- technika použitá na meranie5. Zdroj znečistenia- zoznam hlavných emisných zdrojov, ktoré sú zodpovedné za znečistenie (mapa)- celkové množstvo emisií pochádzajúcich z týchto zdrojov (tony/rok)- informácia o znečistení, ktoré pochádza z iných regiónov6. Analýza situácie- detaily tých faktorov, ktoré sú zodpovedné za prekročenie noriem (doprava, vrátane cezhraničnej dopravy, proces tvorby, formovania)- detaily možných spôsobov ako zlepšiť kvalitu ovzdušia7. Podklady tých opatrení alebo projektov na zlepšenie, ktoré existovali pred nadobudnutím účinnosti tejto smernice- lokálne, regionálne, národné, medzinárodné opatrenia- pozorované výsledky týchto kritérií8. Podklady tých opatrení alebo projektov prijatých s cieľom na redukovanie znečistenia po nadobudnutí účinnosti tejto smernice- výpis a popis všetkých kritérií ustanovených v projekte- časový rozvrh vykonania- odhad zlepšenia kvality ovzdušia a času požadovaného na dosiahnutie týchto cieľov.9. Podklady dlhodobo plánovaných a skúmaných opatrení alebo projektov.10. Zoznam publikácií, dokumentov, prác atď., použitých na doplnenie údajov v tejto prílohe.--------------------------------------------------


title: Smernica Rady z 21. decembra 1977, ktorou sa mení a dopĺňa smernica 70/156/EHS o aproximácii právnych predpisov členských štátov o typovom schválení motorových vozidiel a ich prípojných vozidiel

text:
Dôležité právne oznámenie

|

31978L0315

Úradný vestník L 081 , 28/03/1978 S. 0001 - 0002 Fínske špeciálne vydanie: Kapitola 13 Zväzok 8 S. 0056  Grécke špeciálne vydanie: Kapitola 13 Zväzok 7 S. 0041  Švédske špeciálne vydanie: Kapitola 13 Zväzok 8 S. 0056  Španielske špeciálne vydanie: Kapitola 13 Zväzok 8 S. 0103  Portugalské špeciálne vydanie Kapitola 13 Zväzok 8 S. 0103

		Smernica Radyz 21. decembra 1977,ktorou sa mení a dopĺňa smernica 70/156/EHS o aproximácii právnych predpisov členských štátov o typovom schválení motorových vozidiel a ich prípojných vozidiel(78/315/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 100,so zreteľom na návrh Komisie,so zreteľom na stanovisko Zhromaždenia [1],so zreteľom na stanovisko Hospodárskeho a sociálneho výboru [2],keďže s určitými systémami alebo časťami vozidiel, ktoré tvoria samostatnú technickú jednotku, sa už obchoduje osobitne a aj po ich inštalovaní na vozidle; keďže, ak je možné overiť také systémy alebo časti predtým, než sa nainštalujú na vozidlo, môže sa ich voľný pohyb uľahčiť zavedením typového schválenia EHS aj pre tieto samostatné technické jednotky;keďže je vzhľadom na to žiadúce, aby smernica Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [3] bola bezodkladne doplnená opatreniami zavádzajúcimi také typové schválenie, bez toho, aby boli dotknuté ostatné zmeny a doplnky uvedenej smernice, a to najmä také, ktoré sú obsiahnuté v návrhu Komisie z 5. januára 1977,keďže typové schválenie EHS pre samostatné technické jednotky, ktoré sa majú namontovať na vozidlá zjednodušuje postup typového schválenia motorového vozidla tým, že sa vylúči opakovanie určitých skúšok pri schvaľovaní typu; keďže pri udeľovaní typového schválenia EHS pre samostatné technické jednotky musí byť možné stanoviť obmedzenia pre ich používanie a/alebo podmienky pre ich montáž;keďže musí vždy zostať možným prispôsobenie jednotlivých smerníc technickému pokroku dosiahnutému vo výrobe samostatných technických jednotiek; keďže postup stanovený v článku 13 smernice 70/156/EHS je vhodný na tento účel,PRIJALA TÚTO SMERNICU:Článok 1Za článkom 9 sa pridá nasledujúci článok 9a:"Článok 9a1. Keď to osobitné smernice svojimi ustanoveniami vyjadria, typové schválenie EHS sa môže udeliť tiež typom systémov alebo častí vozidiel, ktoré tvoria samostatnú technickú jednotku.2. Kde samostatná technická jednotka, ktorá sa má schváliť, spĺňa svoju funkciu alebo má osobitné rysy len v spojení s inými súčasťami vozidla a z tohto dôvodu zhoda s jednou alebo viacerými požiadavkami sa môže overiť, len keď samostatná technická jednotka, ktorá sa má schváliť, funguje v spojení s inými súčasťami vozidla, či už reálne alebo simulovane, rozsah typového schválenia EHS sa musí podľa toho obmedziť. Osvedčenie o typovom schválení EHS pre samostatnú technickú jednotku bude potom zahŕňať akékoľvek obmedzenia jej použitia a bude udávať podmienky pre jej montáž. Dodržiavanie týchto obmedzení a podmienok sa overí pri typovom schvaľovaní vozidla podľa EHS.3. Články 3 až 9 sa použijú podobne.Držiteľ EHS typového schválenia pre samostatnú technickú jednotku, udeleného v súlade s týmto článkom, bude však povinný nielen vyplniť osvedčenie podľa článku 5 ods. 2, ale aj pripevniť ku každej jednotke vyrobenej v zhode so schváleným typom obchodnú značku alebo značku typu a, keď to stanovuje osobitná smernica, typové schvaľovacie číslo."Článok 2K článku 11 sa pridá nasledujúci odsek:"Tento postup sa použije tiež na zavedenie ustanovení týkajúcich sa typového schválenia EHS pre samostatné technické jednotky v prípade osobitných smerníc."Článok 31. Členské štáty prijmú opatrenia potrebné na zabezpečenie súladu s touto smernicou do osemnástich mesiacov po jej oznámení a budú o tom bezodkladne informovať Komisiu.2. Členské štáty oznámia Komisii znenie základných ustanovení vnútroštátneho práva, ktoré prijmú v oblasti, na ktorú sa vzťahuje táto smernica.Článok 4Táto smernica je adresovaná členským štátom.V Bruseli 21. decembra 1977Za RadupredsedaJ. Chabert[1] Ú. v. ES C 118, 16.5.1977, s. 29.[2] Ú. v. ES C 114, 11.5.1977, s. 1.[3] Ú. v. ES L 42, 23.2.1970, s. 1.--------------------------------------------------


title: Smernica Európskeho parlamentu a Rady 2011/72/EÚ zo 14. septembra 2011 , ktorou sa mení a dopĺňa smernica 2000/25/ES, pokiaľ ide o ustanovenia pre traktory uvádzané na trh v rámci systému flexibility  Text s významom pre EHP

text:
               23.9.2011

               SK

               Úradný vestník Európskej únie

               L 246/1

         SMERNICA EURÓPSKEHO PARLAMENTU A RADY 2011/72/EÚ
   zo 14. septembra 2011,
   ktorou sa mení a dopĺňa smernica 2000/25/ES, pokiaľ ide o ustanovenia pre traktory uvádzané na trh v rámci systému flexibility
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 114,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s riadnym legislatívnym postupom (2),
   keďže:

               (1)

               Smernica Európskeho parlamentu a Rady 2000/25/ES z 22. mája 2000 o opatreniach proti emisiám plynných a pevných znečisťujúcich látok motorov na pohon poľnohospodárskych alebo lesných traktorov (3) reguluje emisie výfukových plynov z motorov montovaných do poľnohospodárskych a lesných traktorov s cieľom lepšie chrániť zdravie ľudí a životné prostredie. Smernica 2000/25/ES stanovuje, že limitné hodnoty emisií uplatniteľné v roku 2010 na typové schválenie väčšiny vznetových motorov uvedené ako stupeň III A sa majú nahradiť prísnejšími limitnými hodnotami stupňa III B, ktorý postupne nadobudne účinnosť od 1. januára 2011, pokiaľ ide o uvádzanie na trh, a od 1. januára 2010, pokiaľ ide o typové schválenie daných motorov. Stupeň IV, v ktorom sú stanovené prísnejšie limitné hodnoty emisií ako v stupni III B, nadobudne účinnosť postupne od 1. januára 2013, pokiaľ ide o typové schválenie daných motorov, a od 1. januára 2014, pokiaľ ide o uvádzanie na trh.

               (2)

               Prechod na stupeň III B zahŕňa postupnú zmenu v technológii, čo si bude vyžadovať značné realizačné náklady na zmenu konštrukcie motorov a na vývoj zdokonalených technických riešení. Súčasná globálna finančná a hospodárska kríza ani akýkoľvek hospodársky pokles by však nemali viesť k zníženiu noriem v oblasti životného prostredia. Táto revízia smernice 2000/25/ES by sa preto mala považovať za výnimočnú. Investície do technológií šetrných k životnému prostrediu sú navyše dôležité na podporu budúceho rastu, zamestnanosti a zdravotnej bezpečnosti.

               (3)

               V smernici 2000/25/ES sa stanovuje systém flexibility s cieľom umožniť výrobcom traktorov nakupovať v danom stupni obmedzený počet motorov, ktoré nespĺňajú limitné hodnoty emisií uplatniteľné v uvedenom stupni, ale sú schválené v súlade s požiadavkami stupňa priamo predchádzajúceho stupňu, ktorý sa práve uplatňuje.

               (4)

               Od roku 2005 smernica 2000/25/ES stanovuje hodnotenie možnej potreby dodatočnej flexibility v súvislosti s limitnými hodnotami emisií etáp III B a IV. S cieľom poskytnúť priemyslu dočasnú úľavu pri prechode do ďalšieho stupňa je potrebné prispôsobiť podmienky uplatňovania systému flexibility.

               (5)

               Počas stupňa III B by počet traktorov, ktoré sa uvádzajú na trh a ktoré sa uvádzajú do prevádzky, nemal pre každú kategóriu motorov predstavovať viac ako 40 % počtu traktorov uvedených na trh výrobcom traktorov v uvedenej kategórii motorov. Alternatívna možnosť umožňujúca pevne stanovený počet traktorov, ktoré sa uvedú na trh a do prevádzky v rámci systému flexibility, by sa mala zodpovedajúcim spôsobom upraviť.

               (6)

               Výrobcovia traktorov, ktorí patria do pôsobnosti tejto smernice, by mali využívať európske programy finančnej podpory alebo akékoľvek príslušné programy podpory poskytované členskými štátmi. Tieto programy podpory môžu uprednostňovať projekty, ktoré používajú najlepšie dostupné technológie s najvyššími emisnými normami.

               (7)

               Smernica 2000/25/ES by sa preto mala zodpovedajúcim spôsobom zmeniť a doplniť.

               (8)

               Opatrenia stanovené v tejto smernici odrážajú dočasné ťažkosti, ktorým čelí priemysel. Uplatňovanie týchto opatrení by sa preto malo obmedziť na trvanie stupňa III B.

               (9)

               Súčasné limitné hodnoty emisií by sa mali sprísniť, a to aj s ohľadom na veľmi jemné sadzové častice, predovšetkým zavedením limitných hodnôt množstva pevných častíc v budúcich právnych predpisoch, ak sa to v príslušnom hodnotení vplyvu preukáže ako opodstatnené,

         PRIJALI TÚTO SMERNICU:
   Článok 1
   Zmeny a doplnenia smernice 2000/25/ES
   Smernica 2000/25/ES sa týmto mení a dopĺňa takto:

               1.

               Do článku 1 sa vkladajú tieto zarážky:

                           „—

                           ‚systém flexibility‘ znamená postup udeľovania výnimky, prostredníctvom ktorého členský štát povoľuje uviesť na trh a do prevádzky obmedzený počet traktorov v súlade s požiadavkami stanovenými v článku 3a,

                           —

                           ‚kategória motorov‘ znamená klasifikáciu motorov, ktorá je kombináciou výkonnostného rozsahu a stupňa limitných hodnôt emisií výfukových plynov,

                           —

                           ‚sprístupnenie na trhu‘ znamená akékoľvek dodanie traktora alebo motora na účely distribúcie alebo používania na trhu Únie v priebehu obchodnej činnosti, či už za úhradu, alebo bezplatne,

                           —

                           ‚uvedenie na trh‘ znamená prvé sprístupnenie traktora alebo motora na trhu,

                           —

                           ‚uvedenie do prevádzky‘ znamená prvé použitie traktora alebo motora na zamýšľaný účel v Únii. Prípadný dátum jeho registrácie alebo uvedenia na trh sa považuje za dátum uvedenia do prevádzky;“.

               2.

               Článok 3a sa nahrádza takto:
               „Článok 3a
               Systém flexibility
               Odchylne od článku 3 ods. 1 a 2 členské štáty ustanovia, že na žiadosť výrobcu traktorov a pod podmienkou, že schvaľovací orgán udelil príslušné povolenie na uvedenie na trh v súlade s postupom stanoveným v prílohe IV, môže sa uviesť do prevádzky obmedzený počet traktorov vybavených motormi schválenými v súlade s požiadavkami na limitné hodnoty emisií stupňa priamo predchádzajúceho stupňu, ktorý sa práve uplatňuje.
               Systém flexibility sa začne uplatňovať vtedy, keď sa daný stupeň stane uplatniteľným, a má rovnakú dĺžku trvania ako samotný stupeň. Systém flexibility stanovený v bode 1.2 prílohy IV sa však obmedzuje na trvanie stupňa III B alebo na tri roky, ak neexistuje žiadny ďalší stupeň.“

               3.

               Príloha IV sa nahrádza textom uvedeným v prílohe k tejto smernici.

         Článok 2
   Transpozícia
   1.   Členské štáty prijmú a uverejnia najneskôr do 24. septembra 2011 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Adresáti
   Táto smernica je určená členským štátom.

      V Štrasburgu 14. septembra 2011

            Za Európsky parlament

            predseda

         J. BUZEK

            Za Radu

            predseda

         M. DOWGIELEWICZ

      (1)  Ú. v. EÚ C 107, 6.4.2011, s. 26.

      (2)  Pozícia Európskeho parlamentu z 23. júna 2011 (zatiaľ neuverejnená v úradnom vestníku) a rozhodnutie Rady z 19. júla 2011.

      (3)  Ú. v. ES L 173, 12.7.2000, s. 1.

      PRÍLOHA

            „PRÍLOHA IV

               USTANOVENIA PRE TRAKTORY A MOTORY UVEDENÉ NA TRH V RÁMCI SYSTÉMU FLEXIBILITY STANOVENÉHO V ČLÁNKU 3a

            1.   OPATRENIA VÝROBCOV TRAKTOROV

                        1.1.

                        S výnimkou stupňa III B požiada výrobca traktorov, ktorý si želá použiť systém flexibility, schvaľovací orgán o povolenie uviesť na trh traktory v súlade s príslušnými ustanoveniami uvedenými v tejto prílohe. Počet traktorov nesmie presiahnuť maximálne hodnoty uvedené v bodoch 1.1.1 a 1.1.2. Motory musia spĺňať požiadavky uvedené v článku 3a.

                        1.1.1.

                        Počet traktorov uvedených na trh v rámci systému flexibility nesmie v žiadnej kategórii motorov presiahnuť 20 % ročného počtu traktorov uvedených na trh výrobcom traktorov a vybavených motormi v uvedenej kategórii motorov (vypočítaného ako priemer predaja za posledných päť rokov na trhu Únie). Ak výrobca traktorov predával v Únii traktory počas obdobia kratšieho ako päť rokov, priemer sa vypočíta na základe skutočného obdobia, počas ktorého výrobca traktorov v Únii traktory predával.

                        1.1.2.

                        Ako alternatívna možnosť k bodu 1.1.1 nesmie počet traktorov uvedených na trh v rámci systému flexibility v každom výkonnostnom rozsahu prekročiť nasledujúce maximálne hodnoty:

                                    Výkonnostný rozsah motora
                                    P (kW)

                                    Počet traktorov

                                    19 ≤ P < 37

                                    200

                                    37 ≤ P < 75

                                    150

                                    75 ≤ P < 130

                                    100

                                    130 ≤ P ≤ 560

                                    50

                        1.2.

                        Počas stupňa III B požiada výrobca traktorov, ktorý si želá použiť systém flexibility, schvaľovací orgán o povolenie uviesť na trh traktory v súlade s príslušnými ustanoveniami uvedenými v tejto prílohe. Počet traktorov nesmie presiahnuť maximálne hodnoty uvedené v bodoch 1.2.1 a 1.2.2. Motory musia spĺňať požiadavky uvedené v článku 3a.

                        1.2.1.

                        Počet traktorov uvádzaných na trh v rámci systému flexibility nesmie v žiadnej kategórii motorov presiahnuť 40 % ročného počtu traktorov uvedených na trh výrobcom traktorov a vybavených motormi v uvedenej kategórii motorov (vypočítaného ako priemer predaja za posledných päť rokov na trhu Únie). Ak výrobca traktorov predával v Únii traktory počas obdobia kratšieho ako päť rokov, priemer sa vypočíta na základe skutočného obdobia, počas ktorého výrobca traktorov v Únii traktory predával.

                        1.2.2.

                        Ako alternatívna možnosť k bodu 1.2.1 nesmie počet traktorov uvedených na trh v rámci systému flexibility v každom výkonnostnom rozsahu prekročiť nasledujúce maximálne hodnoty:

                                    Výkonnostný rozsah motora
                                    P (kW)

                                    Počet traktorov

                                    37 ≤ P < 56

                                    200

                                    56 ≤ P < 75

                                    175

                                    75 ≤ P < 130

                                    250

                                    130 ≤ P ≤ 560

                                    125

                        1.3.

                        Výrobca traktorov vo svojej žiadosti schvaľovaciemu orgánu uvedie tieto informácie:

                                    a)

                                    vzor štítkov, ktoré sa majú pripevniť na každý traktor, v ktorom bude inštalovaný motor uvedený na trh v rámci systému flexibility. Na štítku sa uvedie tento text: ‚TRAKTOR č. … (poradie traktorov) Z … (celkový počet traktorov v príslušnom výkonnostnom rozsahu) S MOTOROM č. … S TYPOVÝM SCHVÁLENÍM (smernica 2000/25/ES) č. …‘ a

                                    b)

                                    vzor doplnkového štítku, ktorý sa má pripevniť na motor a má obsahovať text uvedený v bode 2.2.

                        1.4.

                        Výrobca traktorov poskytne schvaľovaciemu orgánu všetky potrebné informácie súvisiace s vykonávaním systému flexibility, ktoré môže schvaľovací orgán požadovať na to, aby prijal rozhodnutie.

                        1.5.

                        Výrobca traktorov každých šesť mesiacov podáva schvaľovacím orgánom každého členského štátu, kde bol traktor uvedený na trh, správu o vykonávaní systému flexibility, ktorý používa. Správa musí obsahovať súhrnné údaje o počte traktorov uvedených na trh v rámci systému flexibility, o sériových číslach motorov a traktorov a členské štáty, kde bol traktor uvedený do prevádzky. Tento postup sa dodržiava bez akýchkoľvek výnimiek, pokiaľ sa uplatňuje systém flexibility.

                  2.   OPATRENIA VÝROBCU MOTOROV

                        2.1.

                        Výrobca motorov môže uviesť na trh motory v rámci systému flexibility schváleného v súlade s bodmi 1 a 3 tejto prílohy.

                        2.2.

                        Výrobca motorov označí takéto motory štítkom s týmto textom: ‚Motor uvedený na trh v rámci systému flexibility‘ v súlade s požiadavkami uvedenými v bode 5 prílohy I.

                  3.   OPATRENIA SCHVAĽOVACIEHO ORGÁNU
            Schvaľovací orgán posúdi obsah žiadosti o systém flexibility a priložené dokumenty. Následne informuje výrobcu traktorov o svojom rozhodnutí, a to či povolí, alebo nepovolí požadované použitie systému flexibility.“